Document ID: /roh_data/filtered/fineweb-2-filterrobots_roh.jsonl.gz/68241

L'Alp Transit Gottard SA, ch'ha construì ils dus tunnels da basa al Gottard ed al Ceneri vegn schliada. Uss che las lavurs da finiziun ordaifer dal tunnel al Ceneri sajan a fin, haja l'interpresa accumplì sia incumbensa – communitgescha la SBB. Quai che resta da l'interpresa vegn integrà en las Viafiers federalas.
L'Alp Transit Gottard SA è vegnida fundada l'onn 1998. Las actas da l'interpresa van a las Viafiers federalas e vegnan tegnidas si per 20 onns. Messas en retscha fissan las actas 1,8 kilometers lungas, scriva la SBB.